Երեկ ավարտված բանակցություններն սկզբնավորվել էին 2000-ականների սկզբին, երբ Արեւմուտքում կասկածներ եւ երկյուղներ ծագեցին, թե Իրանը ձգտում է միջուկային զենք ստեղծել, եւ նման ջանքերն արգելափակելու համար երկրի դեմ սահմանվեցին տնտեսական պատժամիջոցներ: Ժամանակի ընթացքում այդ պատժամիջոցներն Իրանին ծնկի բերեցին: Թեեւ անցյալում էլ Իրանը հայտարարում էր, որ ինքը միայն խաղաղ ատոմի կողմնակից է եւ չի ջանում ու չի ձգտում միջուկային զենք ստեղծել, տասը տարվա պատժամիջոցները եւ այն վերահսկողությունը, որն Իրանի հանդեպ կիրականացվի պատժամիջոցները վերացվելուց հետո, մեծ ցանկության դեպքում էլ Թեհրանին թույլ չեն տա միջուկային զենք ստեղծել: Սա Համաձայնագրի ամենամեծ արդյունքն է: